Mame mokyro tutũtase ropa tãkye , onepehmapopyra tosẽ toehse exiryke . Yrome toytory ropa ahtao imepỹ tonese eya , topehmara exikety roropa . Mame ynara tykase ynororo eya : “ Otara ahtao jepehmãko mah ? ” tykase eya rahkene . Tuhke pyra inepehmary kynexine repe , pitiko rokene . Yrome esenary poko tapoise eya topehmara exiryke . Tosenakorõkorõmase eya epehpyry sato a jehno toehse toexiryke . “ Axĩ ke kuepehmako emero porehme , ” tykase ynororo eya .
